Свалиха емблематичните чадъри от центъра на Благоевград (СНИМКИ) ...
09.10.2018 11:34	 360
Благоевград осъмна без известните си чадъри. Атрактивните предмети, които красяха главната търговска улица на града, бяха свалени в понеделник.
Според жители на града, причината е силния вятър преди дни, който разруши фасадата на мола в областния град и нанесе много други материални щети.
"Крайно време беше. Избелели, счупени и скъсани са", коментират жители в мрежата.
Чадърите са една от най-известните атракции в града. Те са направени по модел на водещи улици в Португалия и Бразилия и почти всеки жител и гост на града има снимка с тях. Предполага се, че чадърите ще бъдат сменени с нови, защото много от тях са наистина счупени и захабени.